**Proiect didactic**

Disciplina : Literatura (română și universală)

Clasa : a V-a

Subiectul lecției : Poezia *Mama* de *George Coșbuc*

Tipul lecției : de receptare a unui text liric

Obiectivele lecției :

Obiective cadru :

1. Formarea aptitudinilor de receptare a mesajului oral ;
2. Dezvoltarea capacității de exprimare orală ;
3. Formarea aptitudinilor de receptare a mesajului scris ;
4. Dezvoltarea capacității de exprimare scrisă.

Obiective operaționale :

1. Afective :
2. Să manifeste interes pentru opera lirică studiată ;
3. Să formuleze impresii în urma interpretării textului.
4. Cognitive :

La sfârșitul lecției, elevii vor fi capabili să :

1. să-și completeze cunoștințele cu date despre poet și universul creației lui ;
2. să citească expresiv poezia ;
3. să-și îmbogățească vocabularul ;
4. să stabilească elementele de versificație ale poeziei (tipul strofei, rima, măsura versurilor) ;
5. să stabilească tema și ideea poeziei ;
6. să evidențieze imaginile artistice și figurile de stil cunoscute;
7. să aplice cunoștințele, obținute anterior, despre lexic.

Metode și procedee didactice: conversația, explicația, observația, exercițiul, copacul ideilor, graficul T, cvintetul (diamantul), diagram Venn, testul de evaluare .

Mijloace de învățământ : fișe de lucru, scheme, planșe, tabla, caietele elevilor, proiectorul, desene, cărți, manuale.

Forme de organizare : activitate frontală combinată cu cea individuală și în grup.

Demersul didactic

1. **Moment organizatoric**
* Asigurarea climatului necesar ;
* Notarea absențelor ;
* Momentul introductiv ;
* Motto-ul lecției.

Motto : *Pentru mame nu există spațiu : o adevărată mamă presimte și-și vede copilul de la un pol al pământului la altul.*

*Honoré de Balzac*

1. **Captarea atenției**
* Audierea cântecului Mi-e dor de tine în interpretarea lui Fuego;
* Cu ce o putem asocia pe mama? Metoda Copacul ideilor
1. **Anunțarea temei noi și a obiectivelor lecției**

O mamă poate să-și țină copilul de mână doar o anumită vreme, însă din inimă nu-i dă drumul până la sfârșitul vieții. Pentru că, vorba cântecului: mama și copilul sunt legați pe veci, legătura asta, Doamne, n-ai cum s-o dezlegi.

Dragi elevi, astăzi la lecție pornim într-o călătorie imaginară prin lumea versurilor lui George Coșbuc, destinația căreia este poezia Mama, care ne va ajuta să cunoaștem și să înțelegem un alt chip al mamei.

Profesorul citește obiectivele lecției.

1. **Dirijarea învățării**
* Pentru început vom face cunoștință cu viața și activitatea lui George Coșbuc. (Power point)
* Profesorul recită poezia, iar pe ecran elevii vor putea urmări imagini semnificative poeziei studiate.
* Câțiva elevi vor citi expresiv poezia. (Lectura în lanț)
1. **Universul poeziei – Conversație euristică**
2. Ce sentiment predomină poezia?
3. Ce cuvinte ați reținut?
4. Ce gânduri o frământă pe mama?
5. Care este starea sufletească a mamei?
6. În ce cadru și-o închipuie eul liric pe mama?
7. **Vocabular**
8. Găsiți în coloana a doua sinonime pentru cuvintele din prima coloană:
9. Amurg a) vulturi
10. Etern b) surcele
11. Jale c) destin
12. Basm d) înserare
13. Pajuri e) tristețe
14. Vreascuri f) poveste
15. Soartă g) veșnic
16. Selectați din poezie cuvintele cu formă învechită și indicați forma lor literară.
17. Precizați modul de formare al cuvintelor: *căscioară, îngândurată, înnorat*.
18. **Elemente de versificație.**
19. Elevi, ce fel de text studiem noi astăzi?
20. Cum se numește rândul dintr-o poezie?
21. Ce formează mai multe versuri?
22. Din câte strofe este formată poezia?
23. Câte versuri are fiecare strofă?

***Strofa care este formată din opt versuri se numește octavă.***

1. Ce fel de rimă are poezia?
2. Stabiliți măsura versurilor. Ce trebuie să facem pentru a stabili măsura versurilor?
3. **Moduri de expunere**
4. Elevi, aș vrea să vă amintiți care sunt modurile de expunere ale unui text?
5. Cum credeți, ce moduri de expunere sunt prezente în poezie?
6. Ce descrie poetul?
* Natura
* Casa și odaia
* Mama

Activitate în perechi – Graficul T

Selectați din textul poeziei stările și acțiunile naturii și ale mamei.

1. **Figuri de stil și imagini artistice**

Elevi, ce figuri de stil cunoașteți?

* Epitete
* Personificări
* Comparații
* Repetiții
* Enumerații

Pentru a reda mai profund cadrul apăsător din natură, dar și sentimentele de dor ale mamei, G. Coșbuc a utilizat epitete și personificări, precum și imagini vizuale , auditive.

*Activitate în grup – Metoda cadranelor*

Grupul I – epitete

Grupul al II-lea – personificări

Grupul al III-lea – imagini vizuale

Grupul al IV-lea – imagini auditive

1. **Laboratorul creației**

*Activitate individuală*

1. Și eu pot fi poet sau scriitor...

Alcătuiți un text de volum mic sau o strofă despre mamă.

1. Jocul comparației

Completați spațiile libere conform modelului:

O mamă fără copilul ei e *ca pasărea cu aripile frânte.*

 ..........................................

 ..........................................

1. Vă propun să completați un cvintet, folosind cuvinte din poezie. ( Fișa de lucru în grup)
2. Dragi elevi, cum este mama în poezia lui Coșbuc?

Dar cum este o mamă care-și are copilul aproape?

Prin ce se aseamănă ele?

*Completăm diagrama Venn cu asemănări și deosebiri.*



1. **Evaluarea cunoștințelor**
2. **George Coșbuc s-a născut în satul:**
3. Horodiște;
4. Humulești;
5. Pererâta;
6. Hordou.
7. **Poezia Mama este inclusă în volumul de poezii:**
8. Fire de tort;
9. Balade și idile;
10. Cântece de vitejie;
11. Ziarul unui pierde vară.
12. **Sinonimul cuvântului amurg este:**
13. Ziuă;
14. Sfârșit;
15. Dimineață;
16. Înserare.
17. **George Coșbuc se stinge din viață în anul:**
18. 1866;
19. 1902;
20. 1918;
21. 1896.
22. **Poezia este structurată în ... strofe.**
23. 4;
24. 5;
25. 6;
26. 8.
27. **Poezia exprimă sentimentul de**
28. Bucurie pentru că-și revede feciorul drag;
29. Supărare, căci fetele nu-i dau ascultare;
30. Fericire și împlinire sufletească;
31. Dor nemărginit al mamei după fiul plecat departe.
32. **Care structură, dintre cele propuse, reprezintă un epitet?**
33. Gânduri te frământă;
34. Plopi doinesc;
35. Jalea te răpune;
36. Nici una dintre variantele propuse nu este epitet.
37. **Unde duc cărările de pe malul apei?**
38. În pădure;
39. În sat;
40. La moară;
41. Nicăieri.
42. **Ce face mama în căscioară?**
43. Râde;
44. Strigă;
45. Toarce;
46. Doarme.
47. **Ce arbori doinesc eterna jale?**
48. Stejari;
49. Plopi;
50. Nuci;
51. Salcâmi.
52. **Temă pentru acasă**
* De memorat trei strofe din poezie.
* De scris antonime pentru cuvintele: jale, înnorat, repezi.
* De format enunțuri cu aceste cuvinte.